Publication: Magyar Közlöny
Issue: MK-2003-42 (Year: 2003, Number: 42)
Era: 1990-2004
Section: 10. számú melléklet a 44/2003. (IV. 26.) FVM rendelethez
Paragraph Index: 1684

4. Eljárás E pontban leírt folyamatot a minta csomagolásának megnyitása után haladéktalanul végre kell hajtani. Legalább két párhuzamos vizsgálatot kell végezni. 4.1. Elõkészítés 4.1.1. Azok a takarmányok, amelyek a 4.1.2. és 4.1.3. pontokban foglaltaktól eltérõek A minta tömege legalább 50 g legyen. Õröljük, illetve daraboljuk, ha szükséges, oly módon, hogy a nedvességtartalom ne változzon (lásd 6. pont). 4.1.2. Szemes termények és darák A minta tömege legalább 50 g legyen. Õröljük olyan finomságúra, hogy a szemcsék 50%-a essen át a 0,5 mm-es, és 10%-ánál ne maradjon fenn több az 1 mm-es kereklyukú rostán. A szemes termények, lisztek, darák, teljes õrlemények szárítása esetén a szárítószekrény hõkapacitása olyan legyen, hogy az elõre 131 oC-ra felhevített szárítószekrény hõmérséklete kevesebb, mint 45 perc alatt érje el a beállított hõmérsékletet, miután a maximális számú mintát behelyeztük a szekrénybe. A szellõzés olyan legyen, hogy a maximálisan behelyezhetõ számú búzamintát szárítva, a két-órás szárítás után kapott eredmények eltérése a négy órás szárítás eredményeihez képest kisebb legyen 0,15 %-nál. 4.1.3. Folyékony, kenõcsös vagy túlnyomórészt olajból, illetve zsírból álló takarmányok Mérjünk le 10 mg pontossággal kb. 25 g mennyiségû takarmányt, adjunk hozzá megfelelõ mennyiségû 10 mg pontossággal ismert vízmentes kvarchomokot és keverjük homogénné. 4.2. Szárítás 4.2.1. Azok a takarmányok, amelyek a 4.1.2. és 4.1.3. pontokban foglaltaktól eltérõek Mérjük le a szárítóedényt (3.3) fedelével együtt 0,5 mg pontossággal. Mérjünk a lemért edénybe 1 mg pontossággal 5 g körüli mennyiségû takarmányt és terítsük egyenletesen szét a szárítóedényben. Helyezzük a szárítóedényt nyitott fedéllel az elõre felfûtött 103 oC hõmérsékletû szárítószekrénybe. Elkerülendõ a szárítószekrény túlságos lehûlését az edényeket olyan gyorsan helyezzük be, amilyen gyorsan csak lehetséges. Hagyjuk 4 órán keresztül száradni, az idõt onnan számítjuk, mikor a hõmérséklet visszatér a 103 oC-ra. Szárítás után helyezzük a fedelet az edényre, exikkátorban (3.6.) hagyjuk hûlni 30–45 percig, majd mérjük a tömegét 1 mg pontossággal. Túlnyomórészt olajból, illetve zsírból álló takarmányok esetén alkalmazzunk egy kiegészítõ 30 perces szárítást 130 oC-on. A két mérés különbsége nem haladhatja meg a 0,1% nedvességtartalmat. 4.2.2. Szemes termények, lisztek, darák, teljes õrlemények Mérjük le a szárítóedényt (3.3.) fedelével együtt 0,5 mg pontossággal. Mérjünk a lemért edénybe 1 mg pontossággal 5 g körüli mennyiségû takarmányt és terítsük egyenletesen szét a szárítóedényben. Helyezzük a szárítóedényt nyitott fedéllel az elõre felfûtött 130 oC hõmér-sékletû szárítószekrénybe. Elkerülendõ a szárítószekrény túlságos lehûlését, az edényeket olyan gyorsan helyezzük be, amilyen gyorsan csak lehetséges. Hagyjuk 2 órán keresztül száradni, az idõt onnan számítjuk, amikor a hõmérséklet visszatér a 130 oC-ra. Szárítás után helyezzük a fedelet az edényre, exikkátorban (3.6.), hagyjuk hûlni 30–45 percig, majd mérjük a tömegét 1 mg pontossággal. 4.2.3. Takarmánykeverékek 4%-nál magasabb cukortartalommal, egyszerû takarmányok úgymint szentjánoskenyér, hidrolizált szemes termények, malátázott magvak, szárított répaszelet, hal és cukoroldatok, takarmánykeverékek 25%-nál magasabb, kristályvizet is tartalmazó, ásványi só tartalommal Mérjük le a szárítóedényt (3.3.) fedelével együtt 0,5 mg pontossággal. Mérjünk a lemért edénybe 1 mg pontossággal 5 g körüli mennyiségû takarmányt és terítsük egyenletesen szét a szárítóedényben. Helyezzük a szárítóedényt nyitott fedéllel az elõre felfûtött 80–85 oC közötti hõmérsékletû vákuum szárítószekrénybe (3.5.). Elkerülendõ a szárítószekrény túlságos lehûlését az edényeket olyan gyorsan helyezzük be, amilyen gyorsan csak lehetséges. Állítsuk a nyomást 13 kPa körüli értékre és szárítsuk a mintát 4 órán keresztül, száraz meleg levegõ befúvatása, vagy nedvességmegkötõ anyag alkalmazása mellett (kb. 300g 20 mintára). Ha nedvességmegkötõ anyagot alkalmazunk, kapcsoljuk le a vákuumpumpát és ügyeljünk arra, hogy a nyomás a szárítás ideje alatt ne változzon. A szárítás idejét attól az idõponttól számítjuk, amikor a szárítószekrény hõmérséklete ismét elérte a 80–85 oC közötti hõmérsékletet. A szárítás után a szárítószekrény nyomását óvatosan állítsuk vissza atmoszférikus nyomásra, nyissuk ki a szárítószekrényt, a szárítóedényeket haladéktalanul fedjük be, exikkátorban (3.6.), hagyjuk hûlni 30–45 percig, majd mérjük a tömegét 1 mg pontossággal. Alkalmazzunk egy kiegészítõ 30 perces szárítást 80–85 oC közötti hõmérsékletû vákuum szárítószekrényben és mérjük újra. A két mérés különbsége nem haladhatja meg a 0,1% nedvességtartalmat. 4.3. Elõszárítás 4.3.1. Takarmányok, amelyek mások, mint a 4.3.2. pontban foglaltak A szilárd, nagy nedvességtartalmú mintákat, amelyek nehezen õrölhetõk, elõszárításnak kell alávetni az alábbiak szerint: Mérjünk be 50 g õröletlen mintát 10 mg pontossággal (préselt vagy összeállt mintákat nagyjából össze lehet törni, ha szükséges) egy megfelelõ szárítóedénybe (pl. egy 20×12 cm-es alumíniumlemez 0,5 cm-es peremmel). Hagyjuk száradni szárítószekrényben 60–70 oC hõmérsékleten, míg a nedvességtartalma 8–12% közé csökken. Vegyük ki a szárítószekrénybõl, és hagyjuk hûlni a laboratóriumban befedetlenül egy óra hosszat, aztán mérjük 10 mg pontossággal. Õröljük haladéktalanul 4.1.1. szerint és szárítsuk 4.1.2. vagy 4.2.3. szerint a takarmány jellegének megfelelõen. 4.3.2. Szemes termények A magvakat, amelyek nedvességtartalma meghaladja a 17%-ot, elõszárításnak kell alávetni az alábbiak szerint: Mérjünk be 50 g õröletlen mintát 10 mg pontossággal (préselt vagy összeállt mintákat nagyjából össze lehet törni, ha szükséges) egy megfelelõ szárítóedénybe (pl. egy 20×12 cm-es alumínium lemez 0,5 cm-es peremmel). Hagyjuk száradni szárítószekrényben 130 oC hõmérsékleten 5–7 percig. Vegyük ki a szárítószekrénybõl és hagyjuk hûlni a laboratóriumban befedetlenül két óra hosszat, aztán mérjük 10 mg pontossággal. Õröljük haladéktalanul 4.1.2. szerint és szárítsuk 4.2.2. szerint.

Source: https://magyarkozlony.hu/hivatalos-lapok/69b88ec8e02037a8d3637eee652ef17e0ba2ad2b/dokumentumok/e4451c379dbc96be3daac423580de092693182bb/letoltes